**EDUKACIJA, PROTOKOL I MJERE VRTIĆA KOD UŠLJIVOSTI GLAVE**

ZAVOD ZA JAVNO ZDRAVSTVO ISTARSKE ŽUPANIJE

ISTITUTO DI SANITA PUBBLICA DELLA REGIONE ISTRIANA

**Služba za epidemiologiju**

 **UŠLJIVOST GLAVE – POSTUPAK LIJEČENJA**

Uš glave ja mali insekt koji živi na glavi čovjeka i siše krv na koži vlasišta(češće iza ušiju i uz vrat),a svoja jajašca-gnjide lijepe na vlasi.Uši su vrlo proždrljive te sišu krv nekoliko puta dnevno.Prema gladovanju nisu otporne ,pa bez hrane ugibaju za nekoliko dana.

Uši nisu opasne,ne prenose druge bolesti i nisu znak loše higijene.Odrasla ženka tijekom svog života(oko 2 mjeseca)snese oko 200-300 jajašaca(gnjida).Iz jajašca-gnjide uš se izlegne za oko 7- 10 dana.Uši žive isključivo na čovjeku.

**ZNAKOVI UŠLJIVOSTI** su:svrbež,crvenilo,ljuskice i druge promjene na koži glave.Pregledom kose i kože glave vide se puzajuće odrasle uši(veličine sjemenke sezama oko dva do tri milimetra)te bjelkasto žućkaste gnjide(jajašca)zalijepljena za niti kose u blizini glave(velike oko 0,5-2,0 mm.)Jaja se nekada zamijene za perut,razlika je što su jaja čvrsto zalijepljena za vlasi i teško ih je skinuti,a stisnute među noktima pucketaju.

Ušljivost se širi vrlo lako,premda su uši relativno spore životinje.Uši se javljaju kako u sredinama s niskim, tako i u sredinama s visokim standardom života.Naročito je izložena dječja populacija u vrtićima ,školama i drugim institucijama.

Širenje uši ide bilo direktnim kontaktom sa zaraženom osobom,bilo preko kapa i šalova na vješalicama gdje uši prelaze s jedne na drugu,preko infestiranih češljeva i četki, uslijed naslanjanja glave na jastuke i tapecirane naslonjače koje je koristila zaražena osoba.

 ***ODSTRANJIVANJE I SPREČAVANJE***

1.Inficiranu osobu treba po glavi i kosi tretirati sredstvom za ubijanje uši.To su različite vrste šampona,losiona ili praška protiv ušiju koji se prodaju u ljekarni,a sadrže dozvoljeni insekticid(npr.Permetrin.)

Ti preparati ubijaju samo odrasle uši,a jaja su otporna i prežive tretman te se nakon 7-10 dana izlegu nove uši.Zato postupak treba ponoviti 7- 10 dana nakon prvog tretmana.Važno je da

***U ISTOM DANU*** provedu liječenje ***SVI ČLANOVI OBITELJI*** sa znakovima ušljivosti.Prilikom korištenja tih preparata treba se strogo pridržavati uputa u vezi ***KOLIČINE*** sredstava koja se stavlja na glavu djeteta ili odrasloj osobi i ***VREMENA DJELOVANJA***.

**OPREZ !**

Zabranjeno je stavljati na glavu insekticidna sredstva protiv ušljivosti trudnicama,dojiljama,djeci mlađoj od šest mjeseci i osobama osjetljivim ili alergičnim na takve insekticide.

2.Nakon pranja važno je ukloniti sve gnjide(jaja)s kose.Ovaj posao zahtjeva nešto vremena,ali je **neobično važan za izlječenje**.Kosu treba dobro isčešljati specijalnim finim češljem za skidanje ušiju.To se najlakše radi dok je kosa još vlažna ,a pomaže ako se kosu ispere mješavinom vode i octa (50:50),maslinovim uljem ili regeneratorom za kosu.Gnjide se mogu skidati i tako da se vlasi s gnjidama odrežu škaricama.

3.Sve osobne stvari koje su bile u kontaktu s glavom zaraženoga treba očistiti od gnjida-jaja.To se radi uobičajenim pranjem u toploj vodi sa sapunom sve odjeće,ručnika i posteljine.Isto tako sve četke i češljeve treba staviti u lonac s jako toplom vodom i pustiti da stoje 10 minuta.Dobro je usisavačem usisati tepihe,kauče,naslonjače, sjedala u autu i sve tapecirane dijelove namještaja koje je koristio zaraženi.To će spriječiti ponovno javljanje bolesti iz zaostalih gnjida(jaja).

***Preporučamo započeti liječenje u slobodne dane(subota,nedjelja)***kako bi ***svi članovi obitelji*** mogli ***u isto*** ***vrijeme*** obaviti pranje i češljanje(toč.1 i 2.),te kako bi bilo dovoljno vremena da se obavi čišćenje stana i odjeće(toč.3)

**OBAVEZNO** sve pod točkom 1, 2 i 3 ponoviti za tjedan dana.

**PROTOKOL POSTUPANJA, U VRTIĆU, KOD UŠLJIVOSTI DJETETA**

-usmeno ili pismeno obavještavanje roditelja o nalazu ušljivosti, kako bi se proveo tretman

 prema preporukama ZAVODA ZA JAVNO ZDRAVSTVO ISTARSKE ŽUPANIJE

-promjena posteljine izvan „Plana promjene i pranja posteljine“

-pranje i dezinfekcija prostora, plišanih i platnenih igračaka, izvan „Plana čišćenja i dezinfekcije“

-prema potrebi, konzultacije s pedijatrom i spec.epidemiologom(upućivanje roditelja)

Predškolska ustanova

Dječji vrtići i jaslice

„RADOST“Poreč

R.Končara 7

**OBAVIJEST RODITELJIMA**

 za dijete\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pregledom vlasišta vašeg djeteta nađene su gnjide-uši,dana\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Prilog:Ušljivost glave-preporuke liječenja (ZZJZIŽ)*

Poreč,

**PREPORUKE spec.epidemiologa:**

-ukoliko se pronađe živa puzajuća uš na djetetovoj glavi, treba odmah pozvati roditelja da izvrši tretman

-dijete koje ima gnjide može ostati u vrtiću ,s time da se provede tretman kod kuće

-službeno, sredstva kao što su razna aromatična ulja i losioni nisu garancija da se ušljivost neće pojaviti

-jesen-zima je razdoblje kada je pojačana pojava ušljivosti kod djece,a naročito je izloženiji uzrast od četvrte do jedanaeste godine života.

-ako je dijete u nekom periodu imalo ušljivost, te provelo tretman i odstranilo nametnika ,ne znači da se ušljivost ne može ponovno javiti

- važno je da roditelji redovito pregledavaju vlasište djeteta i izvrši tretman prema preporukama ZZJZ